stanford-oval/wikipedia huggingface dataset:
פייר וובו
קריירת מועדונים

על עף נולד בעיר באפאוסם, במחוז המערבי שבקמרון, וובו התחיל את הקריירה המקצוענית שלו במדינה השכנה גמביה, כאשר את עונת 1999-2000 עשה במדי ריאל בנג'ול. בשנת 2000, עבר ליבשת דרום אמריקה, לאחר שחתם במועדון נסיונל מאורוגוואי. במדי נסיונל שיחק במשך 3 שנים, בהן זכה ב-2 אליפויות ליגת העל האורוגוואית, אף על פי שתפס תפקיד משמעותי בהרכב הקבוצה רק בשנתו השלישית. ב-2002, וובו זכה בתואר מלכות השערים של גביע סודאמריקנה.
וובו עבר לאירופה ב-2003, לאחר שחתם בקבוצת אוססונה והושאל מיד למועדון הליגה הספרדית השנייה בכדורגל, לגנס מפרוורי העיר מדריד. בקיץ 2003, וובו חזר למועדון המחזיק בכרטיסו, אוססונה. ב-2004-2005, העפיל עם קבוצתו לגמר גביע המלך הספרדי, בו הפסידה אוססונה לריאל בטיס. בעונתו השלישית בקבוצה, כבש 6 שערי ליגה, ועזר לקבוצתו לסיים במיקום היסטורי בלה ליגה עבור אוססונה, מקום רביעי, אשר הקנה לה מקום במוקדמות ליגת האלופות לעונה שלאחר מכן. במהלך טורניר המוקדמות, אוססונה לא העפילה לשלב הבתים של המפעל לאחר שהודחה על ידי המועדון הגרמני המבורג. במסגרת ההכנה לעונת 2006-2007, לקה וובו במחלת המלריה, אך הצליח להחלים ממנה ולהמשיך להציג יכולת טובה עבור קבוצתו במהלך העונה. וובו כבש 2 שערים בקמפיין גביע אופ"א, אותו סיימה אוססונה בשלבי חצי הגמר. ב-2007, וובו עבר לקבוצת מיורקה. את מרבית עונתו הראשונה בקבוצה בילה מחוץ לסגל בשל פציעה. בכל זאת, וובו סיים את העונה עם 5 שערי ליגה. אחרי שהחלוץ המוביל של הקבוצה דניאל גויזה עזב, וובו הפך לחלוץ החשוב במועדון. הוא כבש 18 שערים במהלך 3 העונות הבאות, כאשר בעונת 2009-2010, המועדון מהאיים הבלאריים סיים במקום ה-5 בליגה, והעפיל לליגה האירופית. אחרי שמעמדה של מיורקה התערער בליגה, כאשר בסוף 2011 נחלצה בעור שיניה מירידת ליגה, וובו חתם באוגוסט 2011 במועדון הטורקי איסטנבול בשאקשהיר.
ב-11 בספטמבר 2011, במסגרת המחזור הראשון של ליגת העל הטורקית, וובו כבש את שער הבכורה שלו במשחק הבכורה הרשמי שלו, בניצחון הביתי 2-0 על גלאטסראיי. ב-31 בינואר 2013, וובו חתם על חוזה לשנתיים וחצי במדי פנרבחצ'ה, עבור סכום העברה בסך 3 מיליון אירו. גם במועדונו החדש בטורקיה, וובו כבש את שער הבכורה שלו במשחק הרשמי הראשון בו שותף, בהפסדה הביתי של פנרבחצ'ה 2-1 לסיוואספור. ב-7 במרץ 2013, וובו כבש את השער היחיד במשחק הניצחון 1-0 מול המועדון הצ'כי ויקטוריה פלזן, והיה שותף להעפלת קבוצתו לשלב רבע הגמר של הליגה האירופית. בשלב הבא, כבש בפנדל בניצחון הביתי של פנרבחצ'ה 2-0 מול לאציו האיטלקית. ב-112 במאי 2013, וובו שיחק לראשונה במשחק הדרבי של איסטנבול, מול גלאטסראיי, הוא כבש את צמד שערי קבוצתו שניצחה 2-1. המשחק לווה באופן שערורייתי על ידי קריאות גזעניות של אוהדי פנרבחצ'ה, שהופנו עבור שחקני היריבה דידייה דרוגבה ועמנואל אבואה. את עונתו הראשונה בפנרבחצ'ה סיים וובו בזכייה בגביע הטורקי, ובעונה שלאחר מכן זכה עם קבוצתו באליפות. בקיץ 2015, וובו חתם בקבוצת אוסמנליספור. אחרי שנתיים, בהן אומסנלסיפור זכתה להצלחה גם במסגרת האירופית, חתם וובו בספטמבר 2017 במדי גזישהיר גזיאנטפ.
קריירה בינלאומית

וובו ערך את הופעת הבכורה שלו עבור נבחרת קמרון ב-19 בנובמבר 2003, במשחק ידידות שנגמר בתוצאת תיקו 0-0 מול יפן. את שער הבכורה שלו עור קמרון, כבש וובו ב-27 במרץ 2005, במשחק הניצחון 2-1 מול סודאן, במסגרת מוקדמות מונדיאל 2006. פריצת הדרך התודעתית שלו עבור נבחרתו הגיעה ב-4 בספטמבר 2005, גם במסגרת טורניר המוקדמות, לאחר שכבש שלושער בניצחון 3-2 על חוף השנהב. נבחרתו לא העפילה לבסוף למונדיאל בגרמניה. וובו היה שותף בסגלי נבחרתו למונדיאל 2010 - בו שותף בשני משחקיה הראשונים של קמרון, שנסתיימו בהפסדים, ולסגל נבחרתו למונדיאל 2014. כמו כן, היה שותף לסגל נבחרתו בטורנירי גביע אפריקה לאומות 2006 וגביע אפריקה לאומות 2010. וובו פרש מהמדים הלאומיים ב-2014, לאחר ששותף ב-49 משחקים עבור נבחרתו, בהם כבש 14 שערים.
תארים > נסיונל

ליגת העל האורוגוואית (2): 2001, 2002
תארים > אוססונה

גביע המלך הספרדי (סגנות, 1): 2004-2005
תארים > פנרבחצ'ה

ליגת העל הטורקית (1): 2013-2014
הגביע הטורקי (1): 2012-2013
הסופרקאפ הטורקי (1): 2014
פיצוץ אווירי

טיל טומאהוק מפוצץ מעל יעד בדיקה, 1986
פיצוץ אווירי הוא פיצוץ של מטען נפץ, כגון פגז ארטילרי נגד אדם או נשק גרעיני באוויר במקום במגע עם הקרקע או עם המטרה. היתרון הצבאי העיקרי של פיצוץ אווירי מעל הקרקע הוא שהאנרגיה מהפיצוץ (וכן כל שברי הקליפה) מופצת באופן שווה על פני שטח רחב יותר; עם זאת, עוצמת האנרגיה היא נמוכה יותר מאשר בפיצוץ על הקרקע.
המונח עשוי להתייחס גם להתפרצויות אוויר טבעיות הנובעות ממטאורים שנכנסים לאטמוספירה, כפי שקרה באירוע טונגסקה, ב -1930 באירוע קורוסה ריבר, ובאירוע המטאור של צ'ליאבינסק.
היסטוריה

לארטילריה שמתפוצצת באוויר יש היסטוריה ארוכה. פגז רסיסים הומצא על ידי הנרי שרפנל לצבא הבריטי ב 1780 בערך כדי להגביר את האפקטיביות של ירי קניסטר. שהיה בשימוש נרחב עד למלחמה ב-1812 ונשאר בשימוש עד שהוחלף במהלך מלחמת העולם הראשונה. "פגזי רסיסים" למעשה מייצרים שברים ושבבים, לא רסיסים.
פצצות אוויר שימשו במלחמת העולם הראשונה כדי למחוק התחפרויות אויב והיו ממלאים אותם רסיסים כדי להרוג כמה שיותר חיילים בפיצוץ אחד, בהנחה כי הפיצוץ היה ישירות מול התעלה שבה היו ממוקמים.
כשחי"ר נכנס לחפירות עמוקות, פגזי רסיסים היו חסרי תועלת ופגזים עם חומר נפץ חזק שימשו לתקיפת ביצורים וחיילים בשטח הפתוח. המרעומים עבור הפגזים יכולים להיות מוגדרים להפעיל את המטען על ידי מגע או באוויר, או בזמן מסוים לאחר מגע. במהלך מלחמת העולם השנייה פותח "מרעום קרבה", אשר נשלט על ידי מכשיר מכ"ם דופלר שגרם לו להתפוצץ כאשר היה ליד המטרה.
במהלך מלחמת וייטנאם, פצצות אוויר שימשו כדי להגן על בסיסי צבא ארצות הברית. טקטיקה זו נקראה "רוצח ג'וניור" כאשר מתייחסת ל-105 מ"מ או 155 מ"מ פגזים, ו "רוצח בכיר" כאשר מתייחסת להוֹבִיצֶר גדול.
מוקשים נגד אדם שימשו להגן על גבולות כגון ב"מלחמת הבזק" של גרמניה במלחמת העולם השנייה, נורה רימון לאוויר, שמתפוצץ בגובה המותניים, ומגביר את רדיוס הפיצוץ ואת הנזק שנגרם על ידיו על ידי גל הלם ורסיסים מעופפים.
דוגמאות חדשות יחסית של תחמושת שמתפוצצת באוויר הם VOG-25P "jumping" 40 mm המכיל מטען משני שמעיף אותו עד 1.5 מטר מעל הקרקע לפני המטען הראשי מתפוצץ. פיתוח נוסף לאחרונה הוא תכנות מחשב. כלי נשק המשתמשים בטכנולוגיה חדשה זו כוללים את XM29, XM25, XM307, K11 ו- PAPOP, אשר כולם נמצאים בשלבים שונים של אב טיפוס או בדיקה.
נשקים גרעיניים

הפיצוץ הוא בדרך כלל בגובה של בין 100 ל -1,000 מטרים מעל הקרקע כדי ליצור גלי זעזוע חזקים יותר מאשר פיצוץ בגובה הקרקע. פיצוץ באוויר גם ממזער את הנשורת על ידי שמירה על כדור האש מנגיעה בקרקע, ה"גזע מאך" מתרחש רק ליד פני הקרקע, והוא דומה בצורתו לאות Y כאשר צופים מן הצד. בפצצת הירושימה, הפיצוץ היה בגובה 550 עד 610 מטרים מעל הקרקע בשביל "השגת השפעות הפיצוץ המקסימלי, ולמזער קרינה שיורית על הקרקע משום שהכוחות האמריקאים קיוו בקרוב לכבוש את העיר".
טקטיקה

בלחימה קונבנציונלית, פיצוצים אוויריים משמשות בעיקר נגד חי"ר ביעדים פתוחים או בלתי מזוהים, שכן השברים המתקבלים מכסים שטח גדול אך לא חודרים שריון, לשרידי בניינים או לביצורים.
במלחמה גרעינית, נעשה שימוש בהתקפות אוויריות נגד מטרות רכות (כלומר, היעדר הבנייה הקשוחה המסוגלת לשרוד לחץ יתר כתוצאה מהתפוצצות גרעינית) כגון ערים או שדות תעופה, מערכות מכ"ם ועמדות ניידות.
הערות שוליים

↑  Major General David Ewing Ott. FIELD ARTILLERY, 1954–1973. Department of the Army. Washington, D.C., 1975.
↑  Nichols, K. D., The Road to Trinity pages 175, 198, 223 (1987, Morrow, New York) ISBN 0-688-06910-X
ציור גל המראה מגובה הקרקע את ההדף שנוצר מפיצוץ גרעיני (גזע מאך).
פטר טומקה

פטר טומקה (נולד ב-1 ביוני 1956) הוא שופט סלובקי בבית הדין הבין-לאומי לצדק (ICJ).
ביוגרפיה

טומקה נולדה בבאנסקה ביסטריצה בצ'כוסלובקיה. הוא דוקטור למשפטים מאוניברסיטת קארל בפראג.
בשנת 1986, הצטרף טומקה למשרד החוץ של צ'כוסלובקיה כעוזר יועץ משפטי, ובשנת 1990 מונה לתפקיד ראש האגף למשפט בינלאומי ציבורי במשרד. בשנה שלאחר מכן הוא שימש כיועץ משפטי באו"ם. לאחר התפרקות צ'כוסלובקיה, בשנים 1994 עד 1997 כיהן כשגריר סלובקיה באו"ם. בשובו למשרד החוץ, כיהן כמנהל המחלקה למשפט בינלאומי בין השנים 1997–1998, אז עבר לתפקיד המנהל הכללי לעניינים משפטיים וקונסולריים בינלאומיים. לאחר שנה בתפקיד זה, הוא מונה שוב לשגריר סלובקיה באו"ם. הוא גם כיהן בוועדת המשפט הבינלאומי (אנ') בין 1999 ל-2002.
טומקה נבחר לבית הדין הבין-לאומי בהאג על ידי העצרת הכללית ומועצת הביטחון של האומות המאוחדות. כהונתו החלה ב-6 בפברואר 2003.
שופטי בית הדין הבינלאומי בחרו בטומקה לכהן כסגן הנשיא ב-6 בפברואר 2009.
בשנת 2011 נבחר טומקה מחדש לכהונה שנייה בת תשע שנים בבית הדין הבינלאומי על ידי העצרת הכללית של האו"ם ומועצת הביטחון. בשנת 2020 הוא נבחר מחדש לכהונה שלישית בת תשע שנים בבית הדין הבינלאומי.
בפברואר 2012 נבחר טומקה לנשיא בית המשפט לתקופת כהונה של שלוש שנים מ-6 בפברואר 2012 עד 2015.
הערות שוליים

↑  JUDGE PETER TOMKA, United Nations Audiovisual Library of International Law
↑  Judge Peter Tomka | INTERNATIONAL COURT OF JUSTICE, www.icj-cij.org
| --- | --- |
בקרת זהויות :  PLWABN: 9810639087905606  GND: 1030453519  ISNI: 0000 0003 9666 7768  LCCN: n2013067341  NTA: 314907297  SUDOC: 190451726  VIAF: 291619570   WorldCat (עם VIAF): 291619570
פני אינדוסטריס

ההיכל הביתי, יסמין
פני אינדוסטריס (במקדונית: КК Фени Индустри) היא קבוצת כדורסל מקדונית מהעיר קבדרצי, המשחקת בליגת העל המקדונית.
היסטוריה

המועדון הוקם בשנת 1992 בשם "טיקבש קבדרצי", הקבוצה הגיעה פעמיים לגמר הגביע המקדוני בעונת 1996/97, ובעונת 1997/98. בעונת 2005/06 החלה הקבוצה לשחק בליגה השנייה תחת השם הנוכחי שלה והעפילה מהמקום השני. בעונה שלאחר מכן (2006/07), החלה לשחק בליגת העל וסיימה במקום השישי. בעונות 2007/08 זכתה הקבוצה בדאבל היסטורי. ומאז נחשבת הקבוצה לקבוצת צמרת המתמודדת בכל עונה על תואר.
היסטוריה > השתתפות באירופה

הקבוצה השתתפה בעבר בגביע קוראץ' (1993/94, 1996/97, 1998/99). בעונת 2008/09 הקבוצה החלה להשתתף בליגה הבלקנית והגיעה עד לחצי גמר הפיינל פור. וכך גם בעונת 2009/10. בעונת 2010/11 הגיעה לגמר וניצחה את קבוצת רילסקי ספורטיסט הבולגרית 75-88, והניפה את הגביע. בעונת 2011/2 הגיעה עד לחצי הגמר.
תארים והישגים

הליגה המקדונית :
אליפות (3): 2008, 2010, 2011
מקום שני: 2009, 2012, 2021
חצי גמר: 2013
הגביע המקדוני :
זכייה (2): 2008, 2010
גמר: 1997, 1998, 2012
הליגה הבלקנית :
זכייה (1): 2011
חצי גמר: 2009, 2010, 2012
פטר זנקוביץ'

| --- | --- |
אין תמונה חופשית
 לידה:  1 באפריל 1924 
 פטירה:  17 ביוני 2002 (בגיל 78) 
 מדינה:  מונטנגרו 
 מידע חסיד אומות העולם
 פרסים והוקרה:  חסיד אומות העולם (25 בדצמבר 2006) 
 קישורים חיצוניים
 יד ושם:  פטר זנקוביץ'
 
פֶּטָר זנקוביץ' (במונטנגרית: Petar Zanković) היה מונטנגרי שנתן מחסה לשלוש משפחות יהודיות במהלך מלחמת העולם השנייה. בשנת 2007 הוכר כחסיד אומות העולם על ידי יד ושם.
ביוגרפיה > מלחמת העולם השנייה

במהלך הפלישה ליוגוסלביה, משפחה יהודית (משפחת ריכטר) ברחה מזאגרב לבלגרד. כאשר הצבא הגרמני ובעלי בריתם השתלטו על המדינה, מילאן ריכטר לקח את בנו, מריאן, לביתו של פטר זנקוביץ' בעיר סוטומורה שבשליטת איטליה. מילאן שירת במלחמת העולם הראשונה עם אביו של פטר, והמשפחות שמרו על קשר לאורך השנים. זמן מה לאחר מכן עשו גם שאר בני המשפחה את המסע לביתו של זנקוביץ'. בני הזוג ריכטר לא רצו לסכן את משפחת זנקוביץ', ולכן עברו לגור בבית מלון בעיירה בר יחד עם פליטים יהודים נוספים מבלגרד.
בני הזוג ריכטר הצטרפו למורדים מקומיים, ובמהלך מתקפה שפתחו פרטיזנים, מילאן ריכטר נתפס ונשלח למחנה ריכוז בקלוס שבאלבניה. זנקוביץ' נעזר בבישוף בשם דובריצ'יץ' כדי להבטיח את שחרורו של מילאן, ולאחר מכן חזרו בני הזוג להתגורר עם משפחתו. המשפחה שהתה שם עד 1943. בספטמבר אותה שנה השתלטו הנאצים על שטחים שנכבשו בעבר על ידי איטליה. בתגובה, העביר פטר את בני משפחת ריכטר תחילה למנזר בבר ואחר כך לכפר ליווארי ליד בובובישטה. בפברואר 1944 תפסו אנשי מודיעין גרמנים את משפחת ריכטר ושלחו אותם למחנה הריכוז ברגן-בלזן. למרות זאת, המשפחה בת חמש הנפשות הצליחה לשרוד עד תום המלחמה.
ביוגרפיה > לאחר מלחמת העולם השנייה

מאוחר יותר ביקרה אדל ריכטר את משפחת זנקוביץ' כדי להודות להם על שעזרו להם במהלך המלחמה. באותה עת נודע לה כי בני הזוג זנקוביץ' סיכנו את עצמם בכך שהצילו שתי משפחות נוספות, מה שהוביל למעצרם של כמה מבני משפחת זנקוביץ' ולעונשים שונים. בדצמבר 2006 הוכר פטר זנקוביץ' כחסיד אומות העולם על ידי יד ושם.
הערות שוליים

↑  "Israel Honors Serbians who saved Jews during WWII". Israel Ministry of Foreign Affairs. 30 באוקטובר 2007. {{cite web}}:  (עזרה)
1 2  "The Righteous Among the Nations Database". The Righteous Among the Nations Database. נבדק ב-14 בספטמבר 2021. {{cite web}}:  (עזרה)
↑  "Israel honors Serbia's "righteous among nations"". B92.net (באנגלית). נבדק ב-16 בספטמבר 2021. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פטר זנקוביץ'".
ענר שלו

| --- | --- |

שלו, 2010
 לידה:  24 בינואר 1958 (בן 66) ישראל 
 ענף מדעי:  מתמטיקה
 מקום מגורים:  ישראל
 מקום לימודים:  האוניברסיטה העברית בירושלים 
 מנחה לדוקטורט:  שמשון עמיצור, אבינעם מן 
 תלמידי דוקטורט:  יפתח ברנע, כרמית בנבנישתי 
 תרומות עיקריות
 המחקר העיקרי שלו הוא תורת החבורות
 
ענר שלו (נולד ב-24 בינואר 1958) הוא מתמטיקאי וסופר ישראלי. מכהן כפרופסור מן המניין במכון למתמטיקה שבאוניברסיטה העברית בירושלים, ותחום מחקרו הוא תורת החבורות. לצד פעילותו המתמטית עוסק שלו בכתיבת ספרות, המתאפיינת במבנים בלתי-שגרתיים.
קורות חיים

ענר שלו נולד בקבוצת כנרת, בנם של מבקר הספרות מרדכי שלו והציירת ריקה שלו, בתו של אהרון שידלובסקי, ממייסדי קבוצת כנרת. אחותו היא הסופרת צרויה שלו. ענר שלו גדל בכנרת עד גיל שנה וחצי, אז עברה משפחתו לבית ברל, שם חי עד גיל 18. הוא עבר לירושלים אחרי התיכון, ומאז הוא חי בירושלים.
שלו סיים בהצטיינות יתרה תואר ראשון במתמטיקה באוניברסיטה העברית, תואר שני במתמטיקה באוניברסיטת תל אביב (עבודת המוסמך שלו, משנת 1983, נושאת את השם "על מספר היוצרים של אידיאלים בחוגים מקומיים") ותואר דוקטור במתמטיקה באוניברסיטה העברית, אותו קיבל ב-1989. הדוקטורט נעשה בהדרכתם של הפרופסורים שמשון עמיצור ואבינועם מן וכותרתו "חבורות ממד, דרגות נילפוטנטיות, ומספרי יוצרים של אידיאלים בחוגי חבורה מודולאריים". ונושאו היה חוגי חבורה, תחום שמשלב בעיות ושיטות מתורת החוגים ומתורת החבורות.
בשנת 1983 זכה במלגת רוטשילד לחוקרים צעירים מצטיינים. בפוסט-דוקטורט שהה באוניברסיטת אוקספורד ובאוניברסיטת לונדון, שב לישראל ב-1992 ומונה למרצה בכיר באוניברסיטה העברית. בשנת 1996 מונה לפרופסור מן המניין. שהה בשבתונים באוניברסיטאות שיקגו, אוקספורד ולונדון. שימש חוקר אורח במוסדות נוספים כגון האוניברסיטה האוסטרלית הלאומית, MSRI ברקלי, המכון ללימודים מתקדמים באוניברסיטה העברית, והמכון ללימודים מתקדמים בפרינסטון.
עורך משותף בכתבי העת: Journal of Algebra(אנ'), (אנ')Journal of Group Theory, ו-Israel Journal of Mathematics.
נתן הרצאה מוזמנת בקונגרס הבינלאומי של המתמטיקאים בברלין ב-1998 ובעשרות כנסים מתמטיים נוספים ברחבי העולם. זכה במלגות ובמענקים רבים, כולל המלגה היוקרתית ERC Advanced Grant (European Research Council) מהאיחוד האירופי.

מחזיק במספר ארדש 2.
במקביל לפעילותו כמתמטיקאי, שלו הוא גם סופר, ועד כה פרסם ארבעה ספרים. על השילוב בין שני תחומי פעילותו אמר:
בעשור הראשון של המאה ה-21 החל לפרסם מאמרי פובליציסטיקה בעיתון "הארץ".
מחקריו

תחום המחקר העיקרי של ענר שלו לאורך השנים הוא תורת החבורות, והוא מרבה להשתמש בשיטות מתחומים אחרים, כגון אלגבראות לי ותורת ההסתברות, כדי לחקור אותה. כמו כן עסק בתורת החוגים, אלגבראות לי, ותחומים נוספים. פרסם כ-200 מאמרים מתמטיים בכתבי עת בינלאומיים שונים.
מחקריו הראשונים פותרים בעיות שונות בחוגי חבורה תוך שימוש בשיטה אחידה המבוססת על חבורות הממד. לאחר מכן הרבה לעסוק בחבורות-p וחבורות פרו-p והיה בין הפותרים את השערות הקו-מחלקה על מבנה חבורות כאלה. כמו כן השתמש בשיטות לי לפתרון בעיות על נקודות שבת של אוטומורפיזמים של חבורות-p, ולחקר גידול תת-חבורות של חבורות פרו-סופיות וחבורות דיסקרטיות.
בשנת 2000 יצא לאור בעריכתו (יחד עם מרכוס דו סוטוי ודן סגל) הספר "New Horizons in pro-p Groups".
מחקריו > שיטות הסתברותיות בתורת החבורות

שלו הרבה לעסוק בשיטות הסתברותיות בתורת החבורות החל משנת 1995. הוא ממייסדי התחום של שימוש בהסתברות לחקר החבורות הפשוטות הסופיות. אחת התוצאות שהתחילו תחום זה מראה שכמעט כל זוג איברים בחבורה פשוטה סופית יוצרים את החבורה. תוצאה זו, כמו תוצאות רבות בתחום, הוכיח ביחד עם פרופסור מרטין ליבק מאימפריאל קולג' שבאוניברסיטת לונדון. הגישה ההסתברותית הובילה לפתרון בעיות קלסיות רבות, הקשורות למנות של החבורה המודולרית, להשערת הבסיס של קאמרון בחבורות תמורה, לקטרים של גרפי קיילי של חבורות פשוטות, למהלכים מקריים, ועוד.
מחקריו > מחקריו העכשוויים

לאחרונה חקר שלו התנהגות של מילים בחבורות, וגם הוכיח (ב-2008), ביחד עם ליבק, או'בריין וטייפ, את ההשערה המפורסמת של אורה (Ore) מ-1951 על-פיה כל איבר בחבורה פשוטה סופית הוא קומוטטור.
כתיבתו הספרותית > גישתו לכתיבה

גישתו של שלו לכתיבה שמה דגש על שפה ומבנה. בכל ספריו עשה ניסויים צורניים.
כתיבתו הספרותית > אופוס 1

אופוס 1 הוא ספרו הראשון של שלו, שראה אור בשנת 1988 בסדרת הספרייה מטעם כתר, בעריכת יגאל שוורץ. כתב היד של הספר זכה בפרס הרי הרשון מטעם האוניברסיטה העברית ב-1986. זהו קובץ של ארבעה סיפורים עם מבנה מוזיקלי. שלו מנסה ליישם פה מונחים מוזיקליים על השפה. הספר נחלק לשני חלקים: החלק הראשון, לגאטו, מתאפיין בזרימה, משפטים ארוכים, בלי הרבה סימני פיסוק וגם פסיכולוגית מתאר מצב של פתיחות. לעומת זאת, החלק השני, סטקטו, מאופיין על ידי משפטים קצרים, הרבה סימני פיסוק והלך רוח מסוגר. הסיפור הראשון, "אופוס 1", מתאר ילד שלומד נגינה בפסנתר ומתאהב במורתו. הסיפור השני, "זעזוע מוח", מתאר מערכת יחסים בין שני אנשים צעירים, ונפתח בפציעה שמעניקה להם פרספקטיבה חדשה. הסיפור השלישי, "סקרצו", עוסק בנסיעתו לניו יורק של נגן צ'מבלו אקסצנטרי. הסיפור הרביעי, "היעדרות", מתאר שחרור פסיכיאטרי מהצבא של נעדר המעוניין שיחפשו אחריו. סיפור זה בנוי צורנית כתשבץ עם שתי קואורדינטות ומתואר בגב הספר כ"תשבץ אכול סתירות תובע פתרון".
כתיבתו הספרותית > ספר הפתיחות

ספר הפתיחות, ספרו השני של שלו, יצא לאור בסדרת הספריה החדשה בעריכתו של מנחם פרי בשנת 1996. הספר מורכב משבעים התחלות של סיפורים. בספר יש אלמנט גדול של קיטוע ופערים והוא מתייחס לפתיחה במובן מאוד רחב; לעיתים לסיפורים יש התחלה בלי סוף, לפעמים יש רק אמצע, וההתחלה והסוף חסרים. מצד אחד ניסה שלו ליצור מתח וכתיבה וידאו-קליפית, ומצד שני לעודד את הקורא להשלים בעצמו את הפערים. חלקים גדולים בספר מתארים מקומות רבים בעולם שמגיעים אליהם לזמן קצר ומיד צריכים לעוזבם.
כתיבתו הספרותית > החומר האפל

החומר האפל, ספרו השלישי של שלו, הוא רומן שראה אור בשנת 2004 בהוצאת זמורה ביתן, ותורגם לגרמנית, איטלקית וצ'כית. הספר מתאר משולש אהבה בין גבר לשתי נשים. שלו הושפע בספרו מהתאוריה של האסטרופיזיקה המודרנית על חומר אפל ואנרגיה אפלה. הספר מנסה ליישם רעיונות אלה על יחסים בין נשים וגברים. לצד משיכה פיזיקלית בין גבר לאישה מתוארים כוחות דחייה, שבמרבית המקרים גוברים על כוחות המשיכה. זהו ניסיון להבין למה סיפורי אהבה רבים שמתחילים כל כך טוב מסתיימים אחרת. גיבור הספר הוא גבר נשוי, דיפלומט ישראלי בניו יורק שבביקורו בישראל מתאהב באישה שעושה דוקטורט בפיזיקה על החומר האפל. הספר מתחלק צורנית בין דואר אלקטרוני שהיא שולחת לו, שנכתב בתקופה שקדמה לפגישה, ובין תיאור מנקודת המבט של הגבר של הפגישה בניו יורק, כאשר עם התקדמות העלילה הדואר האלקטרוני הולך ומתקרב לאותה פגישה ומבהיר את הרקע לה אך לעולם לא מגיע אליה.
כתיבתו הספרותית > אמא

אמא, ספרו הרביעי של שלו, ראה אור בשנת 2012 בהוצאת זמורה ביתן. זהו ספר בעל אופי אוטוביוגרפי, המתחיל במות אמו של שלו, והמשכו במחשבות סביב חייה ומותה. בספר 274 פרקים קצרים (בהם פרקים בני משפט אחד בלבד), הממוספרים לאחור, מ-0 עד 273-. שלו תיאר את ספרו זה: "זהו ספר על אובדן, על אבל, על בדידות וגעגועים. על דמות אם וקשר חזק ורב-שכבתי איתה, והקושי הנורא לחיות בלעדיה. מצד אחד זה ספר מאד אישי ופרטי, ומצד שני זהו רומן המתאר בצורה פרגמנטרית כרוניקות משפחתיות סבוכות לאורך שלושה דורות."
חיים אישיים

ענר שלו נשוי לדנה שלו, פרופסור בחוג ללימודים קלאסיים באוניברסיטה העברית (בתה של הסופרת וחוקרת המקרא אריאלה דים-גולדברג), ולהם שתי בנות.
אחותו של שלו היא הסופרת צרויה שלו. הוא אחיינו של הסופר יצחק שלו ובן דוד של הסופר מאיר שלו.
הערות שוליים

↑  Aner Shalev - The Mathematics Genealogy Project, www.genealogy.math.ndsu.nodak.edu
↑  המועצה האירופית למחקר (ERC) מענקים למצוינות ולמצוינים, 21 דצמבר 2009(הקישור אינו פעיל, 4.4.2020)
↑  החומר האפל כחומר ספרותי ריאיון לאסתר אטינגר, באתר "קו פנים", 8 ביולי 2008(הקישור אינו פעיל, 4.4.2020)
↑  Aner Shalev, scholar.google.com
↑  >Lubotzky, Alexander (2001). "Review of Analytic pro-p-groups, New horizons in pro-p-groups, and two other books". Bull. Amer. Math. Soc. (N.S.). 38 (4): 475–479. doi:10.1090/S0273-0979-01-00914-4.
↑  ביקור בית עם הסופר ענר שלו: אמא, באתר "ספרים", 26 במרץ 2012
| --- | --- |
בקרת זהויות :  NLI: 987007309730405171  BIBSYS: 46470  BnF: cb146288578 (data)  CiNii: DA12752502  dblp: 05/4376  GND: 133596133  ISNI: 0000 0001 0919 265X  LCCN: n89106341  MGP: 43520  NKC: xx0107805  VIAF: 79195884   WorldCat (עם VIAF): 79195884
פומה (סוג)

| פומה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
תת־משפחה:: חתולים קטנים
סוג:: פומה
מינים
 Puma concolor  Puma yagouaroundi
שם מדעי
 Puma ‏ג'רדין, 1834
תחום תפוצה
 צהוב - תפוצת הפומה.   ירוק - תפוצת היגוארונדי.   מפוספס (זית) - חפיפה בתפוצת המינים.

פומה (שם מדעי: Puma) הוא סוג בעל שני מינים ממשפחת החתוליים, טורפים קטנים עד בינוניים החיים ביבשת אמריקה: פומת ההרים והיגוארונדי (יש מחלוקת על שיוכו לסוג). בעבר היו עוד שני מינים בסוג זה: פומה פרדואידס ופומה פומואידס.
הפומה היא בעל חיים יחידאי, כלומר חי בבדידות, והנקבה מגדלת את הגורים לבד. למרות זאת, כבר נצפו בעבר נקבות פומה שחולקות טרף עם נקבות אחרות באופן קבוע.
הפומה נקראת גם אריה שלג, או קוגר. הפומה אוכלת אוכלי עשב בגדלים שונים. מכיוון שמיתרי הקול שלה לא מסוגלים להפיק צלילי שאגה, בגלל גודלה הקטן יחסית, היא לא שואגת, אלא מגרגרת, בדומה לחתוליים אחרים, למשל השונר וחתול הביצות. הסוג הקרוב ביותר לפומות הוא הברדלס (היחיד בסוגו), וכן הסוג הקדום הנקרא ברדלס אמריקני. עוד חתולים קרובים הם - החתולים הקטנים: חתול בר, שונר, קרקל, חתול נמרי ונמרון. הפומה היא החתול החמישי בגודלו לאחר הטיגריס, האריה, היגואר והנמר. בעולם החדש היא שנייה בגודלה לאחר היגואר והיא החתול הנפוץ ביותר ביבשת אמריקה.
מינים

| שם | שם מדעי | תמונה | משקל |
| --- | --- | --- | --- |
| פומת ההרים | Puma concolor |  | משקל: 100-29 קילוגרם |
| יגוארונדי | Puma yagouaroundi |  | משקל: 9.1-3.5 קילוגרם |
| פומה פרדואידס | Puma pardoides |  | משקל:100-60 קילוגרם |
| פומה פומואידס | Puma pumoides |  |  |
פלאוואן

פַּלַאוַואן (בפיליפינית: Palawan), או באופן רשמי פרובינציית פלאוואן (בפיליפינית: Lalawigan ng Palawan), היא פרובינציה של הפיליפינים, הממוקמת במחוז מימרופה (אנ').
פלאוואן היא הפרובינציה הגדולה במדינה מבחינת שטח. עיר הבירה היא פוארטו פרינססה, אך היא מנוהלת באופן עצמאי מהפרובינציה. הפרובינציה נקראת על שם האי פלאוואן, האי הגדול ביותר בפרובינציה. האי המוארך נפרשׂ מהאי מינדורו (אנ') שבצפון מזרחו ועד לבורנאו בדרום מערבו. הוא מפריד בין ים סין הדרומי לבין ים סולו. אורכו כ-450 קילומטרים ורוחבו כ-50 קילומטרים.
בהאפינגטון פוסט הוגדר כ"האי היפה בעולם"
כל שטח הפרובינציה הוכרז על ידי ארגון אונסק"ו כשמורה ביוספרית ב-1990.
מערבית לפלאוואן נמצאים איי ספראטלי אשר מהווים מוקד לסכסוך טריטוריאלי בינלאומי בין סין לשכנותיה.
גלריית תמונות

חוף אל נידו
מערה על גדות נהר פוארטו פרינססה
יער דקלים
אופנועים תלת גלגליים סגורים בסבנג
בקתת אירוח באתר נופש בבוסואנגה
הערות שוליים

↑  Palawan Island Philippines: The 'Most Beautiful' Island In The World, Called 'Sheer Perfection', באתר travelerstoday
| --- | --- |
בקרת זהויות :  NLI: 987007564543705171  GND: 4138286-9  LCCN: n81062581  MusicBrainz: 4d3a70a2-3b59-46e4-b722-593bf0caa9be  VIAF: 130194687   WorldCat (עם VIAF): 130194687
פרנק בראדלי

| --- | --- |

 לידה:  אלדוראדו, טקסס, ארצות הברית
 מדינה:  ארצות הברית 
 השכלה:  האקדמיה הימית של ארצות הברית  בית הספר של הצי ללימודים מתקדמים 
 השתייכות:  צי ארצות הברית
 תקופת הפעילות:  מ-1991
 דרגה:   תת אדמירל
 תפקידים בשירות
 מפקד צוות 6 של אריות הים  עוזר  מפקד פיקוד המבצעים המיוחדים המשולבים  מפקד המבצעים המיוחדים של פיקוד מרכז של ארצות הברית  מפקד פיקוד המבצעים המיוחדים המשולבים
 עיטורים
   מדליית השירות העילאי של מחלקת ההגנה (2)  לגיון ההצטיינות   כוכב הארד (6 כולל אות V)
 
פרנק מיטשל בראדלי (באנגלית: Frank Mitchell Bradley) הוא קצין בדרגת תת-אדמירל בצי ארצות הברית המשרת כמפקד פיקוד המבצעים המיוחדים המשולבים.
ביוגרפיה

בראדלי גדל בעיירה אלדוראדו שבטקסס, בן לאב ששירת בצי ארצות הברית במלחמת העולם השנייה. ב-1991 סיים תואר ראשון בפיזיקה באקדמיה הימית של ארצות הברית, במהלכם היה חבר בנבחרת ההתעמלות מכשירים של המוסד והתגייס לצי. הוא התנדב ליחידת אריות הים ונהיה ללוחם וקצין ביחידה. הוא שירת בצוות ארבע ובצוות כלי השיט 2. כמו כן שירת בקומנדו הימי האיטלקי במסגרת חילופי קצינים. ב-1999 התנדב לצוות 6 של אריות הים ומילא בו תפקידי פיקוד ומבצעים. לאחר פיגועי 11 בספטמבר היה מראשוני הלוחמים האמריקאים שנשלחו לאפגניסטן. כמו כן שירת באגף המבצעים של פיקוד המבצעים המיוחדים, עוזרו של יו"ר המטות המשולבים ג'וזף דנפורד, וסגן ראש תא הלוחמה בטרור באגף התכנון במטות המשולבים.
בשנים 2013 עד 2015 פיקד על צוות 6 של אריות הים. בשנים 2018 עד 2020, שימש כעוזר מפקד פיקוד המבצעים המיוחדים המשולבים. ביולי 2020 מונה למפקד המבצעים המיוחדים של פיקוד מרכז של ארצות הברית. באוגוסט 2022 מונה למפקד פיקוד המבצעים המיוחדים המשולבים.
בראדלי בוגר תואר שני בפיזיקה מבית הספר של הצי ללימודים מתקדמים. הוא נשוי לקתרין ואב לארבעה.
פטר טוט

פֵטֶר טוֹט (בהונגרית: Tóth Péter;‏ בודפשט, 12 ביולי 1882 – בודפשט, 28 בפברואר 1967) הוא סייף אלוף אולימפי פעמיים (בחרב), משפטן.